เมื่อวาน 6 ส.ค. ได้มาสอบถามคุณในนี้แล้วว่า”สวัสดีคะ เครียดมากๆคะ คือมีอะไรกับแฟนตั้งแต่วัน 11 ก.ค. 2561 ที่แล้วใส่ถุงป้องกันค่ะ แล้วหลังจากนั้นไม่มีประจำเดือนเลยคะ และมีอะไรล่าสุดคือเมื่อวันที่ 1 ส.ค. 2561 ที่ผ่านมาคะ แบบไม่ใส่ถุงแต่คือไม่นานเลยคะ และวันนี้เลยตรวจตั้งครรภ์แบบจุ่มคะ มันออกมาขีดเดียวชัดๆเลยแต่ว่ามีรอยจางมากๆอยู่ด้วยแปลว่าท้องรึป่าวคะ ? หรือว่าไม่ท้อง ? ( ปกติปจด.มาไม่เคยตรงเลยคะและบางทีมาเดือนเว้นเดือนเลยคะ ) “ และในวัน 7 ส.ค. 2561 คือวันนี้มีประจำเดือนมาตอนเที่ยง แปลว่าไม่ท้องใช่ไหมคะ เพราะพอไปอ่านใน pantip มีการท้องระหว่างปจด. หรือท้องนอกมดลูกด้วยเลยกังวลมากๆคะว่าจะมีท้องรึป่าว // ขอบล่วงหน้าคะ 🙏
สวัสดีค่ะ ตามที่ได้ตอบไปในหัวข้อที่แล้ว" การมีเพศสัมพันธ์ในวันที่ 11 ก.ค.โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในวันที่ 1 ส.ค. หากไม่ได้ใช้ถุงยางอนามัย แต่ไม่ได้มีการหลั่งน้ำอสุจิ โอกาสที่จะตั้งครรภ์ก็ไม่น่ามีสำหรับการตรวจหาการตั้งครรภ์จากปัสสาวะ ควรอ่านผลไม่เกิน 5 นาทีหลังทดสอบ หากอ่านผลที่มากกว่า 5 นาที อาจพบเป็น 2 ขีดได้ ซึ่งถือเป็นผลบวกลวง หรือผลบวกปลอม แต่หากได้อ่านผลภายใน 5 นาที และไม่แน่ใจว่ามีขีดที่ 2 ขึ้นหรือไม่ อาจรอเวลาอีก 2-3 วัน แล้วตรวจซ้ำอีกครั้งค่ะ โดยควรตรวจจากปัสสาวะแรกในตอนเช้า เพื่อให้มีความแม่นยำมากขึ้นค่ะหากตรวจแล้วพบขึ้นเพียง 1 ขีด แสดงว่าไม่ได้มีการตั้งครรภ์ โดยอาจเกิดจากมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ซึ่งก็ให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ "ดังนั้น หากประจำเดือนมาในวันนี้แล้ว ก็แสดงว่าไม่มีการตั้งครรภ์เกิดขึ้นค่ะ ส่วนอาการของท้องนอกมดลูกนั้น นอกจากจะมีเลือดไหลออกจากช่องคลอดแล้ว จะมีอาการปวดท้องน้อยมากร่วมด้วย นอกจากนี้จะมีอาการคลื่นไส้ อาเจียน เวียนศีรษะ ในบางรายอาจเกิดอาการปวดท้องรุนแรงขึ้นมาทันทีทันใด อาจร้าวไปถึงหลังและหัวไหล่ มีเลือดไหลออกมาปริมาณมาก เหงื่อออก ตัวเย็น หน้ามืด เป็นลม ช็อก เป็นต้น ดังนั้นหากไม่ได้มีอาการต่างๆ ดังกล่าว ก็ไม่ใช้ท้องมดลูกค่ะ หากกังวล อาจตรวจหาการตั้งครรภ์ดูอีกครั้ง หากพบขึ้น 1 ขีด ก็แสดงว่าไม่มีการตั้งครรภ์เกิดขึ้น รวมถึงไม่มีท้องมดลูกค่ะ